
■L™  edicinae  historia  inde  a primo  initio  usque  ad  ae- 
vum nostrum  continuata,  ad  illius  quidem  sententiae 
veritatem,  humani  corporis  phaenomena  morbosa 
eandem  speciem  non  semper  variis  temporibus  ex- 
hibuisse, conducimur  agnoscendam;  sed  ex  omnium 
autorum  expositionibus  morborumque  descriptionibus 
aut  sporadicam  aut  endemicam  naturam  aut  epidemi- 
cam conditionem  tanquam  praecipuam  et  generalem 
in  dolem  prae  se  tulisse  apparet,  quam  stationariae  con- 
stitutionis morbosae  nomine  appellamus.  In  morbo- 
rum igitur  curandorum  methodos  haud  parum  valet 
i commutandas,  unde  systema  antiquius  ac  bene 
comprobatum  recentiori  et  omnino  contrario  cu- 
/ randi  modo  saepius  loco  cedere  debebat.  Singu- 
las enim  epidemias  longiori  temporis  spatio  mulla 
clade  homines  afficere  conspicimus,  quibus  deinde 
l evanescentibus  et  oblivioni  jam  dudum  traditis, 
in  lucem  rursus  prodire  miramur;  quae  quidem, 

cum  interdum  pro  recentibus  habeamus,  medico-  i 
rura  tamen  antiquissimorum  libros  evolventibus, 
jam  descriptae  inveniuntur. 

Jam  Hippokrati  1)  morbus  ille  innotuerat,  quod 
ex  verbis  ejus,  quae  laudavimus,  conspicias.  In 
dysenteria,  inquit,  intestinum  corroditur  et  exul- 
cerat, morbum  deinde  ipsum,  nisi  integris  adhuc 
viribus  auxilium  afferatur,  aut  si  profluvium  ven- 
tris locum  jam  occupaverit,  lethalem  esse  judicat. 
Celsus  2)  de  ventris  torminibus,  quibus  intestina 
in  suppurationem  transeant,  mentionem  facit,  quo 
in  malo  amovendo  sal  culinare  lythargyrumque 
secundo  eventu  adbibitum  esse  testatur. 

Cum  plura  ulcerum  genera,  quae  ex  majori 
aut  minori  periculi  discrimine  distinguantur,  Are- 
tacus3)  discreverit,  rem  melius  perspexisse  apparet. 
Illa  igitur  cum  hoc  modo  dividat,  sequentes  ulce- 
rum species  efficiuntur: 

A.  Solae  excorialioncs,  quae  quamquam  ipsae 
non  magnum  detrimentum  afferant,  in  intes- 
tini tamen  membranas  altius  penetrare  possunt. 


1)  Tou  tizydXov  * [rirtox.od.70VG  urtavra. 

Edit.  Kulm.  Lips.  1826.  toru.  II.  pag.  401. 

2)  Aurei.  Corn.  Celsi  de  ro  medica,  Libr.  \ II. 

3)  Dc  causis  et  signis  diuturnorum  morborum,  Edit.  Kiibn. 
Lips.  1828.  p.  153  sq. 

B.  Ulcera  corrodentia,  et  in  glandulis  sedem 
occupantia , torpidae  indolis , gangraenam 
sccum  tralientia,  quae  letlialia  vocat. 

C.  Ulcera  prominentia,  inaequalia,  callosa,  lig- 
nique nodis  similia,  quae  sanatu  difficilia  esse 
putat.  Quae  cum  genera  Aretaeus  optime 
depingat,  febri  comitanti  nervosam  indolem 
tribuit. 

Excrementa  boc  in  morbo  ejecta  Galenus  1) 
egregie  describit;  inde  ex  illis  quae  disputat,  hiccc 
morbus  temporibus  ejus  maxime  vulgaris  fuisse  vi- 
detur; sed  quum  ulcerum  differentiae  minus  ratio- 
nem habeat,  in  sede  illorum  aut  in  interioribus  aut 
exterioribus  membranis  posita,  magis  commoratur 
exponenda. 

Caelius  Aurelianus  2)  illum  morbum,  ab  om- 
nibus aliis  scriptoribus  dysenteriae  nomine  designa- 
itum  intestinorum  appellat  rheumatismum  cum  ul- 
• cerationc  conjunctum.  Excrementorum  conditionem 
aeque  ac  mutationes  pathologicas  bene  describit, 
quae  ab  ulcerum  sedibus  proficiscuntur. 


1)  De  symptomatum  causis.  Edit.  Kiilm.  Lips.  182/j. 
Tom.  VII  p.  247. 

2)  Caelii  Aureliani  Siccensis  medici  vetusti  cl  in  tractanda 
morborum  curatione  diligenlissimi,  secta  methodici . de 
morbis  acutis  et  chronicis  libri  A III.  Edit.  Lugd.  Bata- 
vorum 1£69.  p.  474. 

Eodem  modo  Alexander  Trallianus  1)  intestini 
crassi  ac  tenuis  ulcerationes  describit. 

Actius  2)  quae  Galenus,  Caelius  Aurelianus, 
Alexander  Trallianus,  quoad  sedem  ulcerum  signa 
tanquam  praecipua  exhibuerant,  magna  diligentia 
et  accuratissime  recitat,  atque  agendi  illorum  mo- 
dum secutus,  et  prognosin  illis  accomodatam  inde 
auguratur.  De  febre  etiam  comitante  nervosa  opti- 
me disputat;  quoad  summam  rei  tota  descriptio  in 
meliores  referenda  est. 

Inde  ab  hoc  tempore  morbus  noster  sensim 
sensimque  ex  oculis  evanescit,  auctoresque,  quam- 
quam Graecorum  dysenteriam  sive  Celsi  tormina 
describere  continuarent,  nihil  recentioris  tamen  ad- 
jecerunt. De  ulcerum  formatione  seriori  tempore 
nullo  etiam  omnino  modo  cogitabant.  Neque  ta- 
men quae  Fontanus  3)  de  filio  refert,  omittenda 
existimamus,  qui  quidem  novem  annorum  aetatem 
assecutus,  dysenteria  affectus,  mortem  obiit.  In 
cadaveris  sectione  ducentis  plures  exulcerati  con- 
spiciebantur tumores.  Temporibus  illis,  ubi  me- 
thodus anliphlogistica  summas  partes  obtinebat, 


1)  De  arte  medica  Libri  XII.  Lausannac  1772.  pag.  3r>0. 

2)  De  cognoscendis  et  curandis  morbis  iin  34sten  Kapilel, 
der  9len  Abbandlung.  Basileae  1535. 

5)  Jacobi  Fontani  ect.  Opera.  Editio  Coloniae  Allobrogum 
1012.  pag.  180. 

virum  doctissimum  Stoll  1)  iisdem  fere  atque  Are- 
taeum  verbis  dysenteriam  depingere  conspicimus. 
Ut  exemplum  afferamus,  humoris  ejecti  copiam, 
aquae  speciem  carne  proluta  infectae,  prae  se  ferre 
ab  utroque  auctore  scribitur;  non  tamen  scriptori 
nostro  Aretaei  librum  innotuisse  inde  apparet, 
quod  ulcera  etiam  hoc  in  morbo  existere,  omnino 
i ab  eo  nesciebatur. 

Quae  postquam  de  morbi  historia  disseruerimus, 
ad  descriptionem  ipsam  nunc  transeamus  exponen- 
dam. Cadaveris  sectione  antiquis  noslrisque  tem- 
poribus instituta,  ventriculi,  intestinorumque  tractus 
membranas  mucosas  inflammari  posse,  extra  omne 
dubium  est  positum , ulcerumque  sedem  intestina- 
lium ibidem  positam  esse  apparet.  Quodsi  accura- 
tius inspicere  velis,  libros  egregios  evolvas  Bischoff2)1 
John.  Abcrkromby  3) , Bichat  4) , Billard  5), 
— 

\)  Stoll,  Heilungsmethode  ctc.  iibcrsetzt  v.  Fabri  3terTheil. 
2ter  Bd.  Breslau  1790. 

2)  Grundziige  der  prakliscbe»  Ileilkunde.  Prag  182-3.  2lr  Th. 
pag.  99. 

3)  Beitrage  zur  Patbologie  des  Magens,  Baucbspcicheldriise. 
Milz  etc.  Iste  Abtk.  p,  52.3 — 560. 

3)  Allgemeine  Anatomie  angewandt’  auf  Physiologic  ti.  Arz- 
neiwisscnscbaft,  1822  — 23. 

4)  Die  Scbleimliaut  des  Magens  nnd  DarmJcanals  sowolil  im 
gesunden  ais  krankhaften  Zustandc  etc.  Uebers.  von  Ur- 
ban.  Leipzig  1828. 

5)  Die  Entziindung  u.  \ crschwarung  der  Scbleimliaut  des 
Vcrdauungskanals.  Bcrlin  1830. 


. 

Broussais  1)  cujus  in  verba  qui  jurent  immensus 
est  numerus;  Lesserii  deinde,  singulari  doctrina 
librum  compositum,  conferas,  ubi  et  ipsius  et  alio- 
rum observationes  eximie  collectas  et  dispositas  in- 
venies; multa  etiam  apud  Cei.  Andral  2)  reperies. 

Membrana  mucosa,  si  in  morbum  incidat,  ma- 
lorum haud  exiguo  numero  expositam  esse  conspi- 
cimus. Aariis  modis  rubro  colore  inficitur,  cujus 
causa  et  origo  non  secus  ex  inflammatione  atque 
inde  aliis  ex  malis,  passiva  e.  g.  congestione,  ecchy- 
mosi, petechiis  et  quae  sunt  cetera,  repetendae  sunt 
Membranae  intestinorum  mucosae  inflammationem 
ventriculi  intestinorumque,  dilatatio  iis  in  locis 
quos  inflammatio  infectat , comitatur , sanguinis 
etiam  exsudatio , ruptorumque  vasorum  fluxus  una 
conjunctus  est.  Membranae  deinde  tela  mucosae 
mutationem  ipsa  subire  potest,  ita  ut  substantia 
aut  perdatur  aut  integra  servetur.  Ad  illas  quidem 
telae  mutationes,  ubi  substantia  non  deperditur, 
eos  quidem  casus,  quibus  aut  crassior  aut  mollior 
efficiatur  , aut  si  pravus  et  vitiosus  formandi  nisus 
existat,  referendas  esse  putamus,  quae  tamen  om- 
nia in  alteram  etiam  mutationem,  ubi  substantia 
deperditur,  transire  possunt;  quo  quidem  intestino- 
rum gangraena  exulcerationesque  pertinent. 

1)  Grundriss  der  patliologisclien  Anatomie,  ubersctzt  vori 
Bccker.  Leipzig  1829. 

Quae  hic  praecipue  nobis  exponendae  sunt  ex- 
ulcerationes, status  membranae  mucosae  plerumque 
inflammatorius  chronicus  antecedit,  eandem  tamen 
destructionem  acutae  etiam  inflammationes  exhibere 
possunt ; qua  de  re  in  singulorum  ulcerum  descrip- 
tione disseremus. 


A.  Stadium  inflammatorium. 


I.  De  inflammatione  tunicae  mucosae  ventri- 
culi tractusque  intestinorum  acuta, 

A.  De  infl  immatione  acuta  ventriculi 

Quod  ad  acutam  ventriculi  inflammationem 
pertinet,  omnino  pura  rarissime  occurrit,  cum  enim 
tunica  muscularis  una  cum  organis  circum  jacenti- 

Ibus  morbo  infestentur,  exituque  deinde  acutissimo 
finiatur,  paucis  tantum  horis  praeterlapsis  morte 
necat;  qua  de  causa  cum  ad  rem  a nobis  tractan- 
dam non  pertineat,  silentio  omittendam  esse  exi- 
stimamus. 

B.  De  acuta  tractus  intestinorum  in- 
fl a in  m a t i o n c. 

Quae  ad  ventriculum  pertinebant,  ad  intesti- 
norum etiam  tractum  referenda  sunt. 

Membranam  mucosam  acutis  inflammationibus 
affectam  esse  invenimus;  quum  vero  non  sola  exi- 
stat , ne  quid  omnino  omittamus,  hic  retulimus. 
Multo  majoris  quidem  momenti  ventriculi  intesti- 
norumque tractus  chronica  est  inflammatio,  cujus 
explicandae  atque  tractandae  munera  suscipiamus. 

II.  De  inflammatione  ventriculi  tractusque 
intestinorum  chronica. 

Quum  Hoffmann,  de  Haen,  PeterFrank  hujus 
inflammationis  lente  fallaciterque  decurrentis  mor- 
teque exeuntis,  mentionem  jam  fecerint,  quamquam 
aphthosa  deinde  in  collo  ulcera  morbi  hujus  reflex- 
um exstare  Cullen  jam  commemoraverit ; etiamsi 
Marcus  denique  jam  ante  Broussaei  tempora  hanc 
de  membranae  mucosae  abdominalis  inflammatione 
doctrinam,  quam  febris  nervosa  comitetur,  promul- 
gaverit: nostratis  tamen  falsas  sententias  magis 

quam  veras  rejecerimus , adoptavimus.  Marcum 
quidem , in  unoquoque  typho  inflammationem 
cerebri  adesse , theoriam  proposuisse , nemini 
nescitur  , neque  dimidiae  tamen  parti  eorum, 
quorum  vituperationem  hac  de  causa  subiit,  doc- 
trinam ejus  de  ventriculi  intestinorumque  tractus 
inflammatione,  quam  nervosam  febrem  comitari 
docuerat,  innotuit;  scholae  igitur,  quae  quum  in- 
flammationem ubique  conspicere  suspicaretur,  huic 
uni  tantum  principio  systema  accomodabat , ut 
nostratis  laborem  sibi  conciliaret,  contigit.  Descrip* 

i tiones  practcra  Broussais,  Larroquc  1),  Harless  2), 
Krukenberg  3),  James  Anesley  4)  exhibent. 

A.  I)c  chronica  ventriculi  inflammatione. 

1 Morbi  initio  casus  dyspeptici,  linguae  acritudo,  ructus 
inveniuntur,  pressio  deinde  ac  crebris  pulsatio  aut 
sensus  molestissimus  in  regione  epigastrica  sentitur; 
vertebrarum  dolores,  ventriculi  ardor,  cpii  spirituo- 
sis  multum  augetur,  interdum  existunt.  Appetitui 
deficienti  nausea  adjungitur,  quum  fauces  linguae- 
que margines  rubro  colore  inficiantur,  linguaeque 
superficies  albido  flavescente  praedita  sit.  obtegu- 
mento.  Cibus  receptus  aegro  molestias  cum  affe- 
rat, vomitu,  qui  morbo  magis  procedente  incres- 
cere solet  ejicitur;  quin  vomitus  tamen  incipiat, 
nutrimento  blando  impediri  potest.  Alvi  dejectio 
i tarde  efficitur,  excrementa  aut  albida  aut  fusca  aut 
nigra  emittuntur.  — - 

B.  De  tractus  intestinorum  membranae  mu- 
cosae chronica  inflammatione. 

Aeger  est  languidus,  animo  dejectus,  anxius, 
facile  irritandus,  fragilis  et  imbecillus,  lumine  de- 

1)  J.  B de  Larroquc,  observalions  cliniques  opposecs  i» 
l cxamcn  de  la  doctrine  medicale,  Paris  1818. 

2)  Ncues  practisches  System  der  spcciellc»  Nosologic.  Cob- 
lenz  lb2'n 

Salzb.  mcd.  chir.  Zcitung  1825  Bd.  I.  pag.  2 6. 

3)  Jabrbiicber  der  ambulatoriscben  Klinik  zu  Hallc.  Hallc, 
1824  Bd.  2.  pag.  253  — 324. 

4)  beber  Entziindung  und  organische  Vcrlctzung  des  Ma- 
gens  etc.  Samml.  auserlcsener  Abhdl.  Bd.  -V»  p.  55i  sq. 

bili  oculi  concidunt,  et  cum  cutis  sicca  sit,  tem- 
peries augetur.  Dum  capitis  dolores,  aut  interdum 
etiam  gravedo  solummodo  aegrum  excrucient,  vaso- 
rum febri  haud  multum  afficitur.  Papillis  eminen- 
tibus lingua  rubro  colore  inficitur;  cibi  male  di- 
geruntur, unde  vomituritio  aut  vomitus  ipse  efficitur; 
quod  si  duodenum  morbo  corripitur,  dolor  in  ab- 
domine, interdum  etiam  dysuria  sequitur.  Si  in- 
flammatio regionem  intestini  recti  infestat,  num 
glandulae  an  membrana  ipsa  sit  affecta,  ex  sympto- 
matum indicatione  bucusque  non  omnino  cogni- 
tum est,  qua  de  causa  rem  mittere  liceat.  Lesser, 
diagnosticis  signis  differentiam  ut  exhiberet,  stu- 
duit, qua  de  causa  librum  ejus  inspicias. 


B.  Stadium  exulceratum. 


Inflammatio  modo  descripta  vario  modo  finiri 
potest,  quorum  plerosque  jam  supra  exhibuimus. 
Num  vero  inflammatio  tuberculorum , mclanoseos, 
encephaloidis  et  scirrhosi  formationis  causa  esse 
possit,  non  veresimile  esse  videtur,  quum  ex  ob- 
servationibus, temporibus  nostris  in  Anglia  et  Ger- 
mania hoc  de  morbo  institutis,  de  re  illa  jure 
dubitare  liceat.  An  vero  gaslcromalacia  ex  inflam- 

matione  prodeat,  haud  facile  demonstrari  potest. 
Siquidem  observationibus  ab  Andral , Dupuitren, 
Lallemand,  Hutin,  Louis,  Billard,  Fciler,  Richtcr, 
Hecker,  Henke,  Mass,  Pohl,  Harless,  Krukenberg, 
Joerg,  Wendt,  Nageletc.,  institutis  fides  tribuenda 
est,  hoc  ipso  modo  certe  efficitur;  morborum  ta- 
men descriptionibus,  quas  viri  illi  addiderunt,  evo- 
lutis, quin  vera  inflammatio  semper  adfuerit,  non 
omne  dubium  amovetur,  quum  conjecturis  tantum 
viros  laudatos  interdum  usos  esse  appareat. 

Status  tamen  inflammatorius  ulceribus  funda- 
mentum praebere  videtur,  de  quo  cum  rarissime 
certetur;  ut  ulcerum,  quae  tractum  intestinorum 
infestant,  signa  exponamus,  munus  nobis  relictum 
cs  t« 

I,  De  membranae  ventriculi  mucosae 
exulceratione. 

Inflammatione  in  exulcerationem  transeunto  se- 
cessus fluidi,  mucosi  et  oleagini,  aqua  ctiain  lym- 
phae plasticae  concrementis  immixta  emittuntur; urina 
deinde  saepius  serosa  mucosa  sedimenta  dejicit. 
Dum  saepius  vomitus  existit,  vires  gradatim  evanes- 
cunt, animusque  tristitia  et  moerore  deprimitur, 
facies  multae  aegritudinis  speciem  prae  se  ferens, 
cadaveroso  pallore  obducitur,  dum  genae  rubore 
circumscripto  inficiuntur.  Lingua  tegumento  ob 
ducta  in  media  parte  siccata  fusco  colore  imbuitur. 

B 

febrilibus  motionibus  deinde  prodeuntibus,  pulsus 
tensus  fit,,  duriusculus  et  frequens,  quum  cutis  sic- 
cae temperies  augeatur;  viribus  denique  evanescen- 
tibus, mors  sequitur. 

Portali)  teste,  qui  morbo  affecti  sunt,  pus 
etiam  vomitu  ejiciunt,  vehemens  modo  cardialgia 
aegrum  excruciat;  calore  et  siti  modo  existente,  col- 
lum mollestissima  ariditate  atque  tussi,  purulentis 
sputis  conjuncta,  afficitur.  Alvi  exonerationes  secun- 
dum ejusdem  auctoritatem,  pus  continent. 

Baillie  2)  deinde  male  olentem  praveque  sa- 
pientem ructum  omnibus  in  casibus  animadverte- 
rat. — 

Ulcera  modo  ciccatrisationem  ineunt,  modo 
etiam  perforatio  sequitur. 

II.  De  intestinorum  tractus  exulceratione. 

Quodsi  diarrhoea  jam  exstiterit  majori  vehe- 
mentia procedit;  si  vero  aegrotum  nondum  affe- 
cerit, eo  fortius  postea  cum  aggreditur,  cujus 
excrementa  magnam  colorum  varietatem  exhibent 
quum  modo  rubicundam,  modo  pallidam  spe- 
ciem prae  se  ferant,  aquae  deinde  proluta  carne 
infectae  similia,  argillacea,  limosa  aquosa,  floc- 


1)  Cours  d'Anatomic  etc.  Tom.  I.  p.  199. 

2)  A.  Abhandlungen  Bd.  20,  p.  32. 


[ M J 

cis  et  filis  albidis,  quae  villosae  tunicae  fragmenta 
componunt,  immixta,  ejiciuntur.  Imo  etiam  casus 
existunt,  ubi,  quamquam  totum  colon  ejiceretur, 
nihilo  minus  tamen  vires  naturae  medicatriccs  tan- 
tum valerent,  ut  apta  conjunctione  perfecta,  trac- 
tus intestinorum  cohaesio  non  interrumperetur, 

aegrotusque  in  valetudinem  restitui  posset.  Inter- 

dum etiam  sanguis  per  anum  dejicitur,  si  vero  al- 
vus viridi  colore  imbuta,  Lesser  autore,  jecur 

etiam  affectum  esse,  significat.  Vomitus  conditio 
de  sede  morbi  proficiscitur,  qui,  si  in  superiore  in- 
testinorum tractus  parte  locum  obtinet,  eo  frequen- 
tior  occurrit;  quo  magis  tamen  in  inferiorem  par- 
tem descendit,  eo  rarior  existit,  ut  denique  evanescat. 
Tormina  ventris  vehementissima,  quae  pressione 
semper  sunt  animadvertenda,  etiamsi  aeger  sponte 
non  conqueratur,  morbum  comitantur;  sili  deinde 
insatiabili  aegroti  distrahuntur,  quum  linguae  de- 
nique conditio  ex  morbi  sede  dependeat.  Si  ulcera 
in  superiore  intestinorum  tractus  parte  inveniuntur, 
eo  majori  integumento  obducta  est,  sed  per  totum 
etiam  morbi  decursum  pura  remanere  potest,  quam- 
quam sub  vitae  finem  fusco  plerumque  colore  obte- 
gatur. — 

Nervosam  indolem  febris  aperte  exhibens  circa 
vespertinum  tempus  exacerbatur;  cutis  etiam  non 
semper  calida,  sed  frigida  saepius  atque  pallida. 
Aegrotos  deinde  inquietos  deliria  infestant,  quae 

ita  interdum  increscunt,  ut,  etiamsi  vires  magno- 
pere exhaustae  sint,  e lecto  tamen  esurgere  pericu- 
lum faciant.  Morbus  deinde  magna  macie  et  morte 
finitur. 

Morbum  igitur  brevibus  descripsimus,  qui  variis 
nominibus  a medicis  appellatus  est.  Ilcitin  pustu- 
losam W.  Ilufeland  nuncupat,  alii  vero  typhum 
abdominalem,  synochum  abdominalem,  et  respectu 
symptomatum  fluxum  hepaticum,  coeliacum  nomi- 
naverunt. Quum  igitur  totius  morbi  pathologicam 
descriptionem  absolverimus , singulorum  etiam  ul- 
cerum speciem  paucis  exponere  nobis  liceat.  — 

Et  in  glandulis  et  in  ipsa  membrana  mucosa 
exulcerationes  invenimus.  Mucosarum  glandularum 
exulcerationes  aut  ex  acuta  aut  chronica  illarum 
oriuntur  inflammatione.  Ab  acuta  inflammatione 
triplex  ulcerationis  gradus  exhibitur: 

1)  Si  e tumoris  nuper  evoluti  crassitudine  matrix 
puris  egrediatur,  locum  sanguineum  relinquit, 
ulcerum  margines  leviter  lacerati,  inaequalis 
superficiei  et  ruberrimi  sunt  coloris.  Fundus 
deinde  coagulo  sanguineo  interdum  repletur. 

2)  Temporis  spatio  post  matricis  egressum  prae- 
terlapso , ulceris  margines  suppurationem  in- 
eunt, atque  relaxantur,  ulcere  vero  ipso  mate- 
ries saniosa  continetur,  unde  squalida  et 
immunda  species  efficitur.  In  ulceris  etiam 
forma  antecedentis  conditionis  vestigia  ani- 


I 


[ 2»  ] 

madvertuntur ; tumor  enim,  unde  ulcus  origi- 
nem repeterat,  suppuratione  in  conum  com- 
mutatus est,  et  in  basi  margine  circumducitur. 
3)  Tumorem,  unde  ulcus  exstiterit,  vix  discernere 
possis,  ulcus  aut  minore  aut  majore  amplitu- 
dine extenditur,  et  membranae  mucosae,  cujus 
bbrae,  si  ulceris  fundus  cluatur,  cognoscendae 
sunt,  limitibus  circumscribitur.  Marginibus 
crassis  atque  rubris,  verticali  directione  tan- 
quam  abscissis,  membrana  mucosa,  quae  cir- 
cumjacet, si  ulcera  majorem  numerum  exhibent, 
intumescit.  Ulcera  deinde  extensa  inter  sese 
conjunguntur  atque  latam  desorganicamque 
superficiem  efficiunt. 

Intestini  recti  deinde  glandularum  ulcera  ex  chro- 
nica inflammatione,  in  hominibus  praecipue,  morbo 
chronico  affectis,  originem  repetere  observamus. 
Pthisici  e.  g.  et  maxime  scrophulosi  ulceribus  illis 
imprimis  infestantur.  Quum  in  postrema  morbi 
periodo  demum  procedant,  silentio  omittamus. 

Ulcera  quae  non  in  glandulis,  sed  in  ipsa  mem- 
brana sedem  occupant , tuberculorum  formatione 
hac  in  membrana  saepius  efficiuntur,  aut  ulcera 
circumscriptae  sunt  mollitiei,  quo  J,  Clocquet  ani- 
mum praecipue  dirigit.  In  intestini  tenuis  fine  et 
in  caec  opraccipue  inveniuntur.  Margines  ferro  tam. 
quam  circumscissae  (avec  un  emporte- piece)  par- 
vula nigridaque  linea  saepius  sunt  descriptae»  Ul- 

ceris  fandus  peiitoneo,  quod  intestinum  implicat, 
constituitur.  Qua  de  re  ita  disputat,  ut  ulcera- 
tionem nigri  coloris  incipere  credat  linea , quae 
verticali  directione  in  membranam  mucosam  in- 
cidens, extrema  nonnisi  parte  appareat,  quae 
quidem  in  intestini  cavo  inveniatur.  Membra- 
nae deinde  mucosae  structura  in  tota  lineae  pe- 
ripberia  corrumpitur,  et  in  fuscam  materiam, 
pultique  similem,  convertitur.  Ulcerationes  initio 
separantur,  si  crusta  deinde,  qua  obteguntur,  solvi- 
tur, rotundae,  fuscae,  planisque  et  verticali  direc- 
tione tanquam  abscissis  marginibus,  instructae  ob- 
servantur. Margines,  illae  paulo  post  extensae 
intumescunt,  vicinoque  ulceri  junguntur.  Post- 
quam in  duodeno  orta  sint,  ceterae  etiam  membra- 
nae morbo  corripiuntur.  In  ulceratione  rubor  re- 
gionis circumjacentis  tumorque  deficiunt.  Ulceribus 
deinde  procedentibus , peritonitis  existere  solet, 
qua  coli  flexurae  ita  concrescunt,  ut  excrementa 
intestinorum  in  abdominis  cavum  incidere  neque- 
ant. Ex  inflammatione  haud  multum  intensiva  aut 
in  vehementis  inflammationis  initio , ulcera  oriun- 
tur superficialia , quorum  in  Aretaeo  mentionem 
jam  invenimus.  Ulcera  illa  excoriationes  vocamus, 
si  vero  in  latitudinem  aut  altitudinem  magis  exten- 
duntur, nomine  illo  non  amplius  designantur.  Ex- 
coriationes sunt  parvulae,  angustae,  filiformes,  aut 

rhomboideae,  fundus  plerumque  sanguinis  coagulo 
repletus  est. 

Billard  1)  de  intestini  recti  ulceribus  sequentia 
observat.  Quodsi  ulcera  ad  certum  evolutionis 
gradum  procederint,  qualicunque  origine  proficis- 
cantur, eandem  speciem  omnia  prae  se  ferunt,  et 
symptomatibus  unicuique  communibus,  singula  dis- 
tinguere difficile  efficitur.  Margines  plerumque  ver- 
ticali directione  abscissae  saniosum  fundum  atque 
ambitum  intumescentem  exhibent,  ut  brevibus  di- 
camus ulceribus  syphiliticis  magna  ex  parte  sunt 
similia.  Aut  ad  unam  aut  ad  alteram  ulceratio- 
num modo  descriptarum  speciem  pertinere  intelli- 
gas,  si  aut  ipsa  aut  eorum  ambitus  primae  mu- 
tationis vestigia  ostendant.  Ulcera  e.  g.  quae 
glandularum  mucosarum  eruptione  inflammatoria 
effecta  sunt,  glandulis  nuperrime  demum  exulcera- 
tis circumdantur;  quae  vero  e membranae  mucosae 
parte  molita  exstiterunt,  nigricante  linea  circum- 
ducuntur, ferroque  tanquam  circumcisae  esse  viden- 
tur; quae  deinde  excoriationibus  oriuntur,  magis 
aut  minus  in  manifesto  positis  excoriationibus  cin- 
guntur; quae  denique  ex  tuberculorum  emollitione 
profecta  sunt , marginibus  et  ambitu  materiam 
tuberculosam  continent.  Glandularum  ulcerationes 


i)  1.  c.  pag.  337. 

mucosarum  regionem  ileocoecampraccipue  obti- 
nent, atque  plexu  Peyeriano  intumescente,  imo 
etiam  ulcerato,  circumdantur.  Ulcera  membranae 
mucosae  emollitioni  conjuncta  una  cum  aut  par- 
tiali aut  universali  peritonitide  occurrunt , unde 
intestina  concreverunt,  excoriationes  vero  ulceratae 
muco  sanguineo  replentur. 

Vita. 


Ego  Ernestus  Leopoldus  Arweiler,  evangelicae 
• confessioni  addictus,  natus  sum  anno  MDCCCVII 
\ Idibus  mensis  Aprilis,  Susati  Guestphalorum,  patre 
iFriderico  Arweiler,  quem  jam  dudum  defunctum 
quam  maxime  lugeo,  matre  Angelina,  e gente  Wal- 
ther.  Primis  literarum  rudimentis,  quibus  juvenilis 

I aetas  informari  solet,  imbutus,  Gymnasium,  quod 
Susati  directore  Patze  floret,  per  decem  annos 
frequentavi,  et  examine  solenni  in  ipsa  scliola  su- 
perato, in  Academiam  Ruperto  - Carolinam  , quae 
HHeideibergae  floret,  me  contuli.  A rectore  magni- 
fico Naegele  civium  academicorum  numero  adscri- 
ptns  , per  sex  semestria  celeberrimorum  virorum 


atque  metaphysice;  Cei.  Guil.  Arnold  de  encyelo- 
paedia  et  metliodologia  medica.  Cei.  BischoJf  de 

Sbotanice  tam  generali  quam  speciali  conjuncta  cum 
demonstrationibus  et  excursionibus,  de  anutomia  et 

(physiologia  plantarum  atque  de  botanice  pharmaceu- 
tica. Cei.  Leuckart  de  Zoologia,  de  anatomia 
comparata;  Cei.  a Leonhard  de  mineralogia  atque 
theoria  vulcanorum  ; Cei.  Munrke  de  physice  tam 


ionibus  interfui  Cei.  Elirhardt  de  logice 

theoretica  quam  experimentali;  Cei.  Gmelin  (le  Che- 
mia tam  theoretica  quam  experimentali  per  tria  se- 
mestria atque  de  chemia  pharmaceutica  cum  exer- 
citationibus practicis,  de  materia  medica  et  arte 
formulas  medicas  concinnandi,  et  de  toxicologia ; 
Cei.  Frid.  Arnold  de  osteologia  atque  anatomia 
cerebri  nervorum  atque  organorum  sensuum.  Cei. 
F.  Tiedemann  de  anatomia  tam  generali  quam  spe- 
ciali, de  physiologia  universa,  et  cum  Cei.  F.  Ar- 
nold de  secandorum  cadaverum  arte,  disserentes 
audivi;  Cei.  Puclielt  hygieinen,  pathologiam  et 
therapiam  tam  generalem  quam  specialem , Cei. 
Xaegele  artem  obstetriciam  tam  theoreticam  quam 
praetieam,  Cei.  Chelius  chirurgiam  me  docuerunt, 
iidemque  clinicas  meas  exercitationes  moderavere. 
Auctumni  tempore  anni  MDCCCXXIX  in  [domum 
paternam  reversus , ibique  per  semestre  moratus 
sum.  Paschali  tempore  hanc  almam  musarum  se-, 
dem  Berolinensem  adii;  et  ab  111.  Hegel  1. 1.  Rec- 
tore magnifico  et  Cei.  Wagner  t.  t.  ordinis  medi- 
corum Decano  civibus  aeademicis  adscriptuS  sum. 
Per  hoc  tempus  praelectionibus  Cei.  Wagner  de 
medicina  forensi,  Cei.  Jiingken  de  universa  chi- 
rurgia, clinico  medico  Cei.  Bartels,  chirurgico, 
Cei.  Rust  et  ophthalmiatrico , Cei.  Jiingken  inter- 
fui. 

Omnibus  his  Viris  Illustrissimis  atque  Celeber- 
rimis pro  summis  in  me  meritis  gratias  ego  quam 

. maximas , pia  grataque  mente  cos  venerari  non 
A desinam. 

Iam  vero  tentaminibus,  et  philosophico  et  me- 
dico , nec  non  examine  rigoroso  coram  gratioso 
medicorum  ordine  rite  absolutis,  spero,  fore,  ut 
dissertatione  thesibusque,  defensis,  summi  in  me- 
dicina et  chirurgia  honores  in  me  conferantur.  — 

M 

Theses  defendendae. 


i. 

Animus  in  somno  nunquam  non  agens  est, 

II. 

Partus  praematurus  artificialis  matri  minus  quam 
infanti  damnum  affert. 

III. 

Hepar  organon  respirationis  nominari  potest. 

IY. 

Signum  certum  infanticidii  peracti  non  existit. 

Y. 

Synchondrotomia  operationem  caesaream  nequa- 
quam supervacaneam  reddere  potest. 


